4 ชั่วโมง 57 นาที!! “ยอโควิช” นวดแร็กเกต “เฟดเดอเรอร์” ป้องแชมป์ “วิมเบิลดัน 2019” สำเร็จ
4 ชั่วโมง 57 นาที!! “ยอโควิช” นวดแร็กเกต “เฟดเดอเรอร์” ป้องแชมป์ “วิมเบิลดัน 2019” สำเร็จ
4 ชั่วโมง 57 นาที!! “ยอโควิช” นวดแร็กเกต “เฟดเดอเรอร์” ป้องแชมป์ “วิมเบิลดัน 2019” สำเร็จ
15 ก.ค. 2562

สำนักข่าวต่างประเทศ รายงานวันที่ 14 ก.ค. ว่า “โนวัค ยอโควิช” แชมป์เก่าชาวเซอร์เบีย มือวางอันดับ 1 ของรายการ และเป็นมือ 1 ของโลก ลงสนามพบกับ “โรเจอร์ เฟเดเรอร์” อดีตมือ 1 โลก และเป็นมือวางอันดับ 2 ชาวสวิตเซอร์แลนด์ ในเกมรอบชิงชนะเลิศ ประเภทชายเดี่ยว ศึกวิมเบิลดัน เทนนิสแกรนด์สแลมรายการที่ 3 ของปี 2019 ที่กรุงลอนดอน ประเทศอังกฤษ
ผลปรากฏว่า ยอโควิช แชมป์เก่าและอดีตแชมป์ 4 สมัย วัย 32 ปี เค้นฟอร์มเก่งเหลือกำลัง ไล่หวดเฉือนเอาชนะ เฟเดเรอร์ วัย 37 ปี อดีตแชมป์ 8 สมัย ไปแบบสุดตื่นเต้น 3-2 เซต 7-6 ไทเบรก 7-5, 1-6, 7-6 ไทเบรก 7-4, 4-6, 13-12 ไทเบรก 7-3 คว้าแชมป์สมัยที่ 5 ไปครองอย่างยิ่งใหญ่ ถือเป็นการป้องกันแชมป์ได้สำเร็จ และเป็นการคว้าแชมป์ 2 ปีติดต่อกันได้เป็นครั้งที่ 2 อีกด้วย
สำหรับเกมนี้ ใช้เวลาการแข่งขันยาวนานถึง 4 ชั่วโมง 57นาที และจบลงด้วยการที่ เฟเดอเรอร์ รับบอลเสิร์ฟของ ยอโควิช ไม่ดี และลูกลอยโด่ง ออกจากสนามไป
อย่างไรก็ตาม เจ้าของตำแหน่ง นักหวดเบอร์ 1 ของโลก คว้าแชมป์ วิมเบิลดัน เพิ่มเป็น 5 สมัย และรวมแล้วคว้าแกรนด์สแลม ไปทั้งหมด 16รายการ โดยเป็นการคว้า 4 สแลม จาก 5 รายการหลังสุด พลาดไปเพียง เฟรนซ์ โอเพ่น ปีนี้ รายการเดียวเท่านั้น